**คู่มือสำหรับประชาชน**

**(คู่มือกลางสำหรับองค์กรปกครองส่วนท้องถิ่น)**

|  |  |
| --- | --- |
| งานที่ให้บริการ | การรับนักเรียนเข้าเรียนระดับก่อนประถมศึกษาในสถานศึกษาสังกัดองค์กรปกครองส่วนท้องถิ่น |
| หน่วยงานที่รับผิดชอบ | สำนักงานปลัด องค์การบริหารส่วนตำบลควนหนองคว้า |

**ขอบเขตการให้บริการ**

**สถานที่/ช่องทางให้บริการ ระยะเวลาเปิดให้บริการ**

1. สำนักงานปลัด อบต.ควนหนองคว้า วันจันทร์ ถึง วันศุกร์ ในเวลาราชการ
2. ศูนย์พัฒนาเด็กเล็ก อบต.ควนหนองคว้า ตั้งแต่เวลา 08.30 – 16.30 น.

**หลักเกณฑ์ วิธีการ และเงื่อนไขในการยื่นคำขอ**

การจัดการศึกษาเป็นการให้บริการสาธารณะตามอำนาจหน้าที่ขององค์กรปกครองส่วนท้องถิ่นตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง(ฉบับที่ 6) พ.ศ.2542 และพระราชบัญญัติการศึกษาแห่งชาติ พ.ศ.2542 แก้ไขเพิ่มเติมถึง (ฉบับที่3) พ.ศ.2553 ประกอบกับพระราชบัญญัติการศึกษาภาคบังคับ พ.ศ.2545 มาตรา 5 ที่กำหนดให้คณะกรรมการเขตพื้นที่การศึกษา หรือองค์กรปกครองส่วนท้องถิ่นแล้วแต่กรณีประกาศรายละเอียดที่เกี่ยวข้องเกี่ยวกับการส่งเด็กเข้าเรียนในสถานศึกษา และการจัดสรรโอกาสเข้าศึกษาต่อระหว่างสถานศึกษาอยู่ในเกณฑ์การศึกษาภาคบังคับ โดยให้ปิดประกาศไว้ ณ สำนักงานเขตพื้นที่ สำนักงานองค์กรปกครองส่วนท้องถิ่น และสถานศึกษา รวมทั้งต้องแจ้งเป็นหนังสือให้ผู้ปกครองของเด็กทราบก่อนเด็กเข้าเรียนในสถานศึกษาเป็นระยะเวลาไม่น้อยกว่าหนึ่งปี สำหรับการนับอายุเด็กเพื่อเข้ารับการศึกษาภาคบังคับในสถานศึกษาขั้นพื้นฐาน ให้นับตามปีปฏิทิน หากเด็กอายุครบเจ็ดปีบริบูรณ์ในปีใด ให้นับเด็กมีอายุย่างเข้าปีที่เจ็ดในปีนั้น ตามกฎกระทรวงกำหนดหลักเกณฑ์และวิธีการนับอายุเพื่อเข้ารับการศึกษาภาคบังคับ พ.ศ.2545 นอกจากนี้ยังกำหนดให้กระทรวงศึกษาธิการ คณะกรรมการเขตพื้นที่ องค์กรปกครองส่วนท้องถิ่น และสถานศึกษาจัดการศึกษาเป็นพิเศษสำหรับเด็กที่มีความบกพร่องทางร่างกาย จิตใจ สติปัญญา อารมณ์ สังคม การสื่อสารและการเรียนรู้ หรือมีร่างกายพิการหรือทุพพลภาพ หรือเด็กไม่สามารถพึ่งตนเองได้ หรือไม่มีผู้ดูแลหรือด้อยโอกาส หรือเด็กที่มีความสามารถพิเศษให้ได้รับการศึกษาภาคบังคับด้วยรูปแบบและวิธีการที่เหมาะสม รวมทั้งได้รับสิ่งอำนวยความสะดวก สื่อ บริการและความช่วยเหลืออื่นใดตามความจำเป็นเพื่อประกันโอกาสและความเสมอภาคในการได้รับการศึกษาภาคบังคับ

-2-

**การรับนักเรียนระดับก่อนประถมศึกษา**

1. องค์กรปกครองส่วนท้องถิ่นประกาศรายละเอียดเกี่ยวกับการส่งเด็กเข้าเรียนในสถานศึกษา และการจัดสรรโอกาสเข้าศึกษาต่อระหว่างสถานศึกษาอยู่ในเกณฑ์การศึกษาภาคบังคับ โดยให้ปิดประกาศไว้ ณ สำนักงานองค์กรปกครองส่วนท้องถิ่น และสถานศึกษา รวมทั้งมีหนังสือแจ้งให้ผู้ปกครองของเด็กทราบก่อน เข้าเรียนในสถานศึกษาไม่น้อยกว่า หนึ่งปี

2. องค์กรปกครองส่วนท้องถิ่นตรวจสอบข้อมูลจำนวนประชากรในวัยเรียนของเขตพื้นที่จากข้อมูลกรมการปกครอง กระทรวงมหาดไทย และข้อมูลจากสำมะโนประชากรวัยเรียนของสถานศึกษาที่จะเข้าเรียนระดับชั้นอนุบาล 1

3. สถานศึกษาแต่งตั้งคณะกรรมการรับนักเรียน

4. สถานศึกษาจัดประชุมชี้แจงให้ผู้เกี่ยวข้องทราบเกี่ยวกับกฎหมายการจัดการศึกษาภาคบังคับ นโยบายและแนวปฏิบัติเกี่ยวกับการรับนักเรียน แผนการรับนักเรียน สัดส่วนการรับนักเรียนและวิธีการรับนักเรียน

5. สถานศึกษาแจ้งประชาสัมพันธ์ประกาศการรับนักเรียน แนวปฏิบัติเกี่ยวกับการรับนักเรียน และวิธีการรับนักเรียน ให้ประชาชนและผู้ปกครองในเขตพื้นที่ทราบ

6. คณะกรรมการรับนักเรียนดำเนินการรับสมัครนักเรียน คัดเลือกนักเรียนเข้าเรียน และกำกับดูแลให้การรับนักเรียนเป็นไปด้วยความโปร่งใส ยุติธรรม เสมอภาค

(1) ระดับชั้นก่อนประถมศึกษา เข้าเรียนโดยไม่มีการสอบวัดความสามารถด้านวิชาการ ถ้ายังไม่เต็มจำนวนให้รับเด็กนอกพื้นที่ได้ กรณีมีผู้สมัครเกินจำนวนที่รับได้ให้ใช้วิธีจับฉลาก

(2) กรณีรับสมัครนักเรียนรอบแรกแล้วยังไม่ครบจำนวนตามแผนการรับนักเรียน ให้สามารถรับนักเรียนเพิ่มจนครบจำนวนได้

**ขั้นตอนและระยะเวลาการให้บริการ**

**ขั้นตอน หน่วยงานรับผิดชอบ**

1. องค์การบริหารส่วนตำบลควนหนองคว้าประกาศ ครูผู้ดูแลเด็ก/สำนักงานปลัด

รายละเอียดการส่งเด็กเข้าเรียนและมีหนังสือแจ้ง

ผู้ปกครองให้ทราบ(ระยะเวลาอย่างน้อง 1 ปี)

1. องค์การบริหารส่วนตำบลควนหนองคว้าตรวจสอบ ครูผู้ดูแลเด็ก/สำนักงานปลัด

ข้อมูลประชากรในวัยเรียนในเขตพื้นที่ที่จะเข้าเรียน

ระดับก่อนประถมศึกษา(ระยะเวลา 1 วัน)

-3-

**ขั้นตอน หน่วยงานรับผิดชอบ**

1. ศูนย์พัฒนาเด็กเล็ก อบต.ควนหนองคว้า ศูนย์พัฒนาเด็กเล็ก อบต.ควนหนองคว้า

แต่งตั้งกรรมการรับนักเรียนและประชุมชี้แจง

ผู้เกี่ยวข้องให้ทราบถึงแนวทางการรับนักเรียน

และวิธีการรับ(ระยะเวลา 3 วัน)

1. ศูนย์พัฒนาเด็กเล็ก อบต.ควนหนองคว้า ศูนย์พัฒนาเด็กเล็ก อบต.ควนหนองคว้า

แจ้งประกาศและประชาสัมพันธ์ให้ผู้ปกครอง

ทราบ แนวการรับนักเรียน และวิธีการรับ

นักเรียน(ใช้เวลา 2 เดือน)

1. ศูนย์พัฒนาเด็กเล็ก อบต.ควนหนองคว้า ศูนย์พัฒนาเด็กเล็ก อบต.ควนหนองคว้า

ดำเนินการรับสมัครนักเรียนตรวจสอบเอกสาร

หลักฐานทางการศึกษาและดำเนินการคัดเลือก

นักเรียน(ระยะเวลา 1 เดือน)

1. ศูนย์พัฒนาเด็กเล็ก อบต.ควนหนองคว้า ศูนย์พัฒนาเด็กเล็ก อบต.ควนหนองคว้า

ประกาศรายชื่อนักเรียนที่ได้รับการคัดเลือก

(ระยะเวลา 7 วัน)

**รายการเอกสารหลักฐานประกอบ**

เอกสารหรือหลักฐานที่ต้องใช้

1. สูติบัตรของนักเรียนผู้สมัคร และสำเนา จำนวน 1 ชุด โดยบิดา มารดา หรือผู้ปกครองของนักเรียนลงนามรับรองสำเนาถูกต้อง
2. กรณีที่ไม่มีหลักฐานตาม (1) ให้เรียกหนังสือรับรองการเกิด บัตรประจำตัวประชาชน สำเนาทะเบียนบ้านฉบับเจ้าบ้าน หรือหลักฐานที่ทางราชการจัดทำขึ้นในลักษณะเดียวกัน
3. ในกรณีไม่มีหลักฐานตาม (1) หรือ (2) ให้เรียกหลักฐานที่ทางราชการออกให้หรือเอกสารตามที่กระทรวงศึกษาธิการกำหนดให้ใช้ได้
4. ในกรณีไม่มีหลักฐานตามข้อ (1) (2) และ (3) ให้บิดา มารดา ผู้ปกครองหรือองค์กรเอกชนทำบันทึกแจ้งประวัติบุคคล ตามแนบท้ายระเบียบนี้ เป็นหลักฐานที่จะนำมาลงหลักฐานทางการศึกษา

-4-

1. ในกรณีไม่มีบุคคล หรือองค์กรเอกชนตาม (4) ให้ซักถามประวัติบุคคลผู้มาสมัครเรียนหรือผู้ที่เกี่ยวข้อง เพื่อนำมาลงรายการบันทึกแจ้งประวัติบุคคลตามแนบท้ายระเบียบนี้เป็นหลักฐานที่จะนำมาลงหลักฐานทางการศึกษา
2. ทะเบียนบ้านตัวจริงของนักเรียนผู้สมัคร บิดา มารดา หรือผู้ปกครอง และสำเนา จำนวน 1 ชุด
3. กรณีที่เปลี่ยนชื่อ – นามสกุล ให้นำใบเปลี่ยนตัวจริงและสำเนา จำนวน 1 ชุด
4. รูปถ่ายของนักเรียนผู้สมัคร ขนาด 1 นิ้ว จำนวน 3 รูป
5. เอกสารอื่นๆ ที่เกี่ยวข้อง

**ค่าธรรมเนียม**

ไม่มี

**การรับเรื่องร้องเรียน**

ถ้าการบริการไม่เป็นไปตามข้อตกลงที่ระบุไว้ข้างต้น สามารถติดต่อเพื่อร้องเรียนได้ที่

สำนักงานปลัด องค์การบริหารส่วนตำบลควนหนองคว้า

หมายเลขโทรศัพท์/โทรสาร 075-355819

Email [abtkwa@gmail.com](mailto:abtkwa@gmail.com)

เว็บไซด์ www.khuannonbgkhwa.go.th

**ตัวอย่างแบบฟอร์ม**

ตามเอกสารแนบท้าย